บนถนนจตุโชติ นิวคุงได้ไปเจอร้านขายน้ำร้านหนึ่ง ที่นิวคุงสั่งกินเป็นชามะนาวแล้วร้านนี้ทำอร่อยถูกใจ เลยเอามารีวิวซะเลยที่ร้าน ลุงอูฐ กาแฟถุงกระดาษ ครับ
โดยร้านนี้จะเป็นร้านแผงลอยเล็กๆ ที่ตั้งขายอยู่ข้างร้านก๋วยเตี๋ยวบนถนนจตุโชติ โดยร้านจะขายอยู่ใกล้กับปากซอย 10 ครับ
ที่ร้านจะดูแบบเรียบง่าย สบายๆ สั่งเครื่องดื่มแล้วรอไม่นานก็ได้กินครับ

เมนูเครื่องดื่มของที่ร้านก็จะเป็นเมนูเครื่องดื่มแบบชงโบราณเหมือนกับร้านทั่วๆไป มีให้เลือกหลากหลายเมนูเลยไม่ว่าจะเป็น โกโก้ ชานม กาแฟโบราณ เป็นต้น
ราคาเครื่องดื่มก็จะขายในราคาเมนูละ 20-30 บาท ครับ

วันนี้นิวคุงได้สั่งกินเป็นเมนู ชามะนาว ครับ
ตอนที่สั่ง แม่ค้าเค้ามะนาวหมด เลยไปเอามะนาวร้านข้างๆมา เป็นมะนาวลูกใหญ่ เอามาใส่กินเป็นชามะนาวแล้ว ให้รสอร่อยมากๆ
รสชาติชามะนาวจะออกเปรี๊ยวหวานอร่อยจากรสมะนาวลูกใหญ่ เพราะจะมีรสเปรี๊ยวหวานแบบกลมกล่อม กินแล้วรู้สึกอร่อยสดชื่นเลยทีเดียว

สรุปโดยรวม (เต็ม 10)
ให้ 9 คะแนน ชามะนาวถุงนี้ อร่อยฟินเลยครับ ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  22 / 3 / 58
